**ПРИЛОЖЕНИЕ A**

**Задание за работа и обхват на услугите**

**Специален пЕДАГОГ в услугата „индивидуална педагогическа подкрепа за деца с увреждания” по проект на Община хасково ”достъпен свят за нашите деца”**

**І. ОБЩИ ПОЛОЖЕНИЯ**

**1.1. Проект за социално включване - Заем 7612 BG от Международната банка за възстановяване и развитие (Световна банка)**

Проектът за социално включване цели:

* + Подобрена училищна готовност на децата от семейства с ниски доходи и децата с увреждания на възраст до 7 години;
  + Повишено общо благосъстояние на децата;
  + Разширяване на обхвата на услугите, свързани с грижи за деца, предоставяни на деца с ниски доходи и деца с увреждания на възраст до 7 години.

Проектът за социално включване има следните компоненти:

***Компонент 1: Интегрирани социални услуги и услуги за грижи за деца.*** Компонентът включва общински под проекти за предоставяне на пакет от интегрирани социални услуги и услуги за грижи за деца за родителите и децата от уязвими групи, както и за деца с увреждания и техните семейства. Основна особеност на услугите е, че те ще бъдат интегрирани – както по отношение на съвместната работа на различни специалисти с целевите групи, така и по отношение на самият характер на услугите – социални, здравни, услуги за предучилищна подготовка и т.н.

Услугите са разделени в две групи с оглед възрастта на целевите групи деца – услуги за родители и семейства на деца до 3 годишна възраст и услуги за деца от 3 до 7 годишна възраст. Фокусът на услугите за деца до 3 годишна възраст е поставен най-вече на формирането и развитието на родителски умения, като за целта ще бъдат финансирани дейности за формиране на умения за отглеждане на децата и дейности за подкрепа на родителите в процеса на отглеждане на децата. Ще има родителски групи, възможности за индивидуално консултиране, включително и чрез мобилни екипи, предоставящи подкрепа на място, ще се предоставя и по-специфична подкрепа за деца с увреждания и техните семейства.

Целта на услугите е не само да се подкрепят семействата в отглеждането на децата, но и да се стимулират за по-голяма активност във всички сфери на живота с цел осигуряване на добра семейна среда за малките деца. Родителите ще имат възможност за комплексна подкрепа – от изцяло свързана с полагане на грижи за малки деца до консултиране относно възможностите за подобряване на тяхното образование, квалификация, шансове за заетост и т.н. И за двете възрастови групи деца ще се предоставят и услуги по здравно консултиране. Целта е не само да се оказва подкрепа в случай на установено увреждане или пък заболяване, а и да се формира здравна култура за правилно отглеждане на децата, като средство за превенция на здравните рискове.

За децата от 3 до 7 г. услугите основно са насочени към интеграция в детските градини и подобряване на училищната готовност. Наред с останалите дейности за групата деца от 3 до 7 г. основните услуги се фокусират върху групова и индивидуална работа с децата и техните семейства. Като за да има пълноценно социално включване ще се работи и с тези деца и родители, които не попадат в рисковите групи по проекта. Ще бъде подпомогна интеграцията на децата и чрез намаляване на таксите за детска градина. Транспорт за децата с цел да могат да посещават детска градина също ще бъде осигурен по проекта.

Един от най-съществените елементи на проекта е възможността за инвестиции в ремонтни и строителни дейности с цел предоставяне на услугите – това може да е свързано както с увеличаване на капацитета или адаптиране с оглед нуждите на услугите на действащи форми за грижи за деца, така и с инвестиции в създаването на материална база за предоставяне на услугите.

По проекта ще се финансира и обучение на доставчици на социални услуги и персонал в детски градини.

***Компонент 2: Изграждане на капацитет.*** Този компонентще финансира дейности, свързани с оценката на въздействието, одит и подкрепа за изпълнението.

Проектът за социално включване (Заем 7612 BG) се администрира от Министерството на труда и социалната политика.

**1.2. Проект „Достъпен свят за нашите деца”, общинa Хасково**

Община Хасково изпълнява Проект „Достъпен свят за нашите деца”, съгласно Споразумение за финансиране № РД09-44 от 18.05.2012 г. и Допълнително споразумение № 1 № РД09-186 от 06.12.2013 г. към Споразумение за финансиране № РД09-44 от 18.05.2012 г. между Министерството на труда и социалната политика и община Хасково

Основните цели на проекта са:

1. Превенция на социалното изключване и намаляване на бедността сред децата чрез подобряване на готовността им за включване в образователната система .

2. Стимулиране процесите на пълноценна социална интеграция на децата от уязвимите групи и превенция на изоставянето на деца - малцинствени, социално слаби, с увреждания и хронични заболявания.

3. Приобщаване и стимулиране участието на семейството за формиране на родителски умения сред уязвимите групи.

4. Разширяване на обхвата на предоставяните в общността интегрирани социални услуги.

Основните целеви групи на проекта са:

**1. Деца в риск от 0 до 7 годишна възраст:**

* Деца отглеждани в специализирани институции;
* Деца от уязвими етнически групи, в частност ромската общност;
* Деца, чиито родители са безработни и/или получават социални помощи;
* Деца без личен лекар;
* Деца, за които родителите не полагат достатъчна грижа /напр. не посещават детска градина/;
* Деца със здравословни проблеми /с увреждания/;
* Деца в риск от всички целеви групи, живеещи в изолирани малки населени места, без достъп до социални и др. услуги;

**2.** **Уязвими семейства или самотни родители в риск:**

* Родители от уязвими етнически групи /в частност ромската общност/;
* Безработни родители и/или получаващи социални помощи;
* Многодетни семейства и бъдещи родители от уязвими групи;
* Родители, живеещи в лоши жилищни условия и/или с ниско образование;
* Родители, които не полагат достатъчна грижа за децата си (регистрирани в полицията и Дирекции „Социално подпомагане” на АСП);
* Родители на деца със здравословни проблеми;
* Семейства в риск от всички целеви групи, живеещи в изолирани малки населени места, без достъп до социални и др. услуги;

Услугите по проекта включват:

*Услуги за деца 0 до 3 г. и техните родители*

*1. Услуга 1: Формиране и развитие на родителски умения*

*2. Услуга 2: Ранна интервенция на уврежданията*

*3. Услуга 3: Семейно консултиране и подкрепа*

*4. Услуга 4: Здравна консултация за деца*

*Услуги за деца 3 до 7 г. и техните родители*

*1. Услуга 1:Интеграция на децата в детските градини и в предучилищните групи/класове*

*2. Услуга 2: Мониторинг на готовността за обучение*

*3. Услуга 3:Семейно консултиране и подкрепа*

*4. Услуга 4:Здравна консултация за деца*

*5. Услуга 6:Допълнителна подготовка за равен старт в училище*

*6. Услуга 7:Индивидуална педагогическа подкрепа за деца с увреждания*

**II. ЦЕЛ НА ЗАДАНИЕТО**

Целта е да бъде подпомогнато изпълнението на Проект ***„Достъпен свят за нашите деца”*** на община Хасково чрез наемане на специален педагог, който/които да участва/т в предоставянето на следните услуги/дейности по проекта:

**Индивидуална педагогическа подкрепа за деца с увреждания**

Целта на услугата„Индивидуална педагогическа подкрепа за деца с увреждания” еподкрепа на деца с увреждания за успешна интеграция в първи клас в масовото училище. Услугата се предоставя на деца с увреждания, подлежащи на записване в първи клас. Децата ще получат помощ за усвояване на знанията и уменията, необходими за първи клас. Услугата може да включва и наблюдение на адаптирането на детето и неговото развитие през първата година в училище.

По-специално дейностите обхващат:

* оценка на нуждите на децата от подкрепа;
* индивидуална работа по няколко пъти седмично за оказване на помощ на децата при усвояването на знанията и уменията, необходими за първи клас;
* работа с родителите за развиване на умения за подкрепа на децата през учебната година;
* ако предстои децата да бъдат интегрирани в масово училище, освен индивидуалната работа с тях се предлага и групова работа, за да се запознаят децата със социалната среда и да им се помогне да изградят социални умения.

Дейностите се изпълняват от специален педагог, при необходимост детето се насочва към Центъра за ранна интервенция на уврежданията за консултиране с други специалисти - психолог, логопед и други.

Услугата се предоставя в домовете на децата, в Центрове за ранна интервенция на уврежданията, училища и в детски градини.

**ІІІ. обхват НА ЗАДАНИЕТО**

В съответствие със заложените в Проект ”Достъпен свят за нашите деца” на община Хасково цели, изисквания и характеристики за всяка една дейност и с описаната в раздел ІІ услуга „Индивидуална педагогическа подкрепа за деца с увреждания”, в чието предоставяне ще участва, консултантът ще извършва следните задачи:

1. Проучване на целевата група, с която Консултанта ще работи, с оглед планиране, подготовка и успешно реализиране на дейността, чрез използване на различни педагогически методи и похвати за събиране на информация и оценяване равнището на усвоеното знание от всяко насочено към услугата дете заадекватно планиране на педагогически намеси относно подготовката за първи клас;
2. Подготовка на план за дейността си;
3. Подготовка на индивидуални програми за работа с всяко дете на 5/6 години, съобразно увреждането, съдържащи следните тематични компоненти:

* развитие на комуникативни и комуникационни умения,
* развитие на умения за самостоятелна работа в клас и в къщи,
* развитие на умения за самостоятелно учене,
* развитие на умения за работа в група,
* развитие на умения за решаване на проблеми,
* развитие на умения за критично и конструктивно мислене;

1. Осъществяване на взаимодействие с родителите на децата, бъдещите учители на децата и други;
2. Участие в разработването на индивидуални планове или на програми в детската градина или предучилищната група, където децата са интегрирани;
3. Провеждане на индивидуални занимания с деца с увреждане на 5/6 години с цел подготовка за успешно постъпване в първи клас – в дома на детето или в помещение за индивидуална работа;
4. Провеждане на групови занимания с деца с еднакъв тип увреждане на 5/6 годишна възраст;
5. Разработване на обучителни програми, обучителни и информационни материали, методики и други:

* за подходящи методи и техники за мотивиране на децата с увреждане и стимулиране на личностното им развитие,
* за провеждане на консултации за работа с родители на деца с проблеми,
* за консултиране на родителите относно принципите на интегрираното обучение на деца със специални образователни потребности;
* за формите за самоподготовка в къщи;

1. Подбор на учебни средства и материали и учебни помагала, подходящи за конкретната обучителна ситуация;
2. Обучение на родителите за прилагането на похвати за работа с детето с цел създаване у него на умения за самостоятелен живот и за самоподготовката на детето в къщи;
3. Посещение, заедно с децата и родителите на училище, с цел запознаване с началните учители и учебната среда;
4. Поддържане на индивидуални досиета на децата, с които работи;
5. Създаване и поддържане на индивидуално досие за всяко дете - потребител на услугата.
6. Оказване на съдействие и взаимодействие с екипа за ранна интервенция на уврежданията по проекта;
7. Участие в периодични срещи с останалите специалисти, особено с екипа за ранна интервенция на уврежданията, включени в дейностите по проекта, с цел съвместна работа, подобряване на прилаганите методи и други;
8. Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугaтa, в която участва.

При изпълнение на задачите консултантът е длъжен:

* да спазва Етичния кодекс на работещите с деца и етичните принципи на социалната работа с деца, семейства и общности;
* да спазва Програмата за обучение на доставчици на услугата „Индивидуална педагогическа подкрепа за деца с увреждания”, създадена по ПСВ;
* да прилага Методиката на екипната работа по случай;
* да участва в срещите на екипа от консултанти по проекта, както и да им оказва съдействие, съгласно своите компетентности;
* да води и поддържа документация за изпълнението на възложените му задачи;
* да участва в обучения, организирани от МТСП и община Хасково;
* да оказва съдействие на органите за закрила на детето в общината;
* да сигнализира на компетентните органи в случай на дете в риск и да оказва съдействие при работата по случая.

Основно дейностите ще се изпълняват в следните населени места гр. Хасково – Общностен център „Достъпен свят за нашите деца”; кв. „Република”; кв. „Възраждане”; кв. „Хисаря”; кв. „Бадема”

Мястото/местата, където ще се изпълняват дейностите, е/са както следва:

гр. Хасково, Общностен център „Достъпен свят за нашите деца”

**ІV. ЗАДЪЛЖЕНИЯ НА ВЪЗЛОЖИТЕЛЯ**

Условията (помещения за провеждане на дейностите, консумативи, техника и др.) за изпълнение на дейностите ще бъдат осигурени от община Хасково

С цел осъществяването на мобилната работа на консултанта ще бъде осигурен транспорт от община Хасково

**V. ОЧАКВАНИ РЕЗУЛТАТИ**

1. Разработени програми, обучителни и информационни материали, методики, планове и др.;
2. Организирани и проведени обучителни сесии с 40 деца с увреждания;
3. Проведени консултации и обучения на 40 родители на деца с увреждания;

**VІ. ИЗИСКВАНИЯ ЗА КВАЛИФИКАЦИЯ И БАЗА ЗА ОЦЕНЯВАНЕ**

**Профил на кандидатите**

Експертите трябва да отговарят на следните изисквания за специализация и експертиза:

**А. Основни изисквания**

* да са физически лица;
* да имат висше образование - завършена образователна степен бакалавър/магистър с професионално направление „Специална педагогика” или други приравнени специалности и квалификации;
* да имат професионален опит не по-малък от 2 години в областта на образователните или социалните дейности;
* да познават нормативната уредба в областта на закрилата на детето и предучилищната и началната педагогика;
* да притежават компютърна грамотност;
* да не са осъждани за умишлено престъпление от общ характер;
* да не са служители в държавна, областна или общинска администрация или в други държавни/общински предприятия и институции;
* да не са в конфликт на интереси;
* да не са участвали в разработването на Проект „Достъпен свят за нашите деца” на община Хасково

**Б. Специфични изисквания**

***Ще се счита за предимство:***

* да имат практически опит в работа с деца с увреждания;
* да познават спецификата на педагогическата работа с деца с увреждания и техните семейства и др.

**VІІ. ПРОДЪЛЖИТЕЛНОСТ НА ИЗПЪЛНЕНИЕ НА ЗАДАЧАТА**

Консултантът трябва да започне работа веднага след подписване на Договора, което се очаква да бъде от месец септември 2014 г. Услугите по Договора ще се предоставят за период от 12 месеца.

Заплащането на консултанта ще бъде почасово.

Разходите за командировъчни, дневни, транспортни разходи няма да се заплащат отделно.

**VІІІ. ЗАДЪЛЖЕНИЯ НА КОНСУЛТАНТА ПО ОТЧИТАНЕ НА РАБОТАТА**

Консултантът ще работи в тясна връзка с Координатора по Договора, екипа за управление на Проект „Достъпен свят за нашите деца” на община Хасково и другите консултанти по проекта.

Консултантът ще изготвя месечни отчети за извършените от него дейности през изминалия месец на български език, които ще предоставя на Координатора по договора за преглед и одобрение. Заедно с отчета за извършените дейности през месеца Консултантът представя за подпис от Координатора лист за отчитане на изработеното време през месеца по образец (Приложение Г), който се прикрепя към приемо-предавателния протокол за приемане на извършената работа от Консултанта през отчетния период.